《挽嘉遁黎先生》
宋代·邓林

西风拂面泪潸然，哭为斯文一问天。倏去忽来谁予夺，有才无寿孰拘牵。

梦回圆泽三生石，笑破昌黎五鬼船。寿夭穷通何必较，只今犹是未□前。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。